CELEX: 32022D0735
Language: mt
Date: 2022-05-12 00:00:00
Title: Deċiżjoni tal-Kunsill (PESK) 2022/735 tal-12 ta’ Mejju 2022 li temenda d-Deċiżjoni (PESK) 2021/1200 sabiex jitmexxa ’l quddiem it-tmiem tal-mandat tal-President attwali tal-Kumitat Militari tal-Unjoni Ewropea u biex titmexxa ’l quddiem il-ħatra tal-President li jmiss tal-Kumitat Militari tal-Unjoni Ewropea

13.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 136/106
               
            
         DEĊIŻJONI TAL-KUNSILL (PESK) 2022/735
         tal-12 ta’ Mejju 2022
         li temenda d-Deċiżjoni (PESK) 2021/1200 sabiex jitmexxa ’l quddiem it-tmiem tal-mandat tal-President attwali tal-Kumitat Militari tal-Unjoni Ewropea u biex titmexxa ’l quddiem il-ħatra tal-President li jmiss tal-Kumitat Militari tal-Unjoni Ewropea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 240 tiegħu,
         Wara li kkunsidra d-Deċiżjoni tal-Kunsill 2001/79/PESK tat-22 ta’ Jannar 2001 li tistabbilixxi l-Kumitat Militari tal-Unjoni Ewropea (1), u b’mod partikolari l-Artikolu 3 tagħha,
         Billi:
         
                     (1)
                  
                  
                     Skont l-Artikolu 3(1) tad-Deċiżjoni 2001/79/PESK, il-President tal-Kumitat Militari tal-Unjoni Ewropea (“il-Kumitat Militari”) għandu jinħatar mill-Kunsill fuq ir-rakkomandazzjoni tal-Kumitat Militari mlaqqa’ fil-livell tal-Kapijiet tad-Difiża. Skont l-Artikolu 3(2) ta’ dik id-Deċiżjoni, il-mandat tal-President tal-Kumitat Militari huwa ta’ tliet snin, sakemm il-Kunsill ma jiddeċidix mod ieħor.
                  
               
                     (2)
                  
                  
                     Permezz tad-Deċiżjoni (PESK) 2018/297 (2), il-Kunsill ħatar lill-Ġeneral Claudio GRAZIANO bħala President tal-Kumitat Militari għal perijodu ta’ tliet snin u nofs, mis-6 ta’ Novembru 2018. Permezz tad-Deċiżjoni (PESK) 2021/1200 (3), il-Kunsill estenda l-mandat tal-Ġeneral Claudio GRAZIANO bħala President tal-Kumitat Militari sal-31 ta’ Mejju 2022.
                  
               
                     (3)
                  
                  
                     Fil-laqgħa tiegħu tad-19 ta’ Mejju 2021, il-Kumitat Militari mlaqqa’ fil-livell tal-Kapijiet tad-Difiża rrakkomanda li l-Ġeneral Robert BRIEGER jinħatar President tal-Kumitat Militari, bħala s-suċċessur tal-Ġeneral Claudio GRAZIANO, għal perjodu ta’ tliet snin.
                  
               
                     (4)
                  
                  
                     Permezz tad-Deċiżjoni (PESK) 2021/1200, il-Kunsill ħatar lill-Ġeneral Robert BRIEGER President tal-Kumitat Militari mill-1 ta’ Ġunju 2022 sal-31 ta’ Mejju 2025.
                  
               
                     (5)
                  
                  
                     Fil-25 ta’ April 2022, il-Ġeneral Claudio GRAZIANO informa lill-Coreper li huwa għandu jieqaf mid-dmirijiet tiegħu bħala President tal-Kumitat Militari fil-15 ta’ Mejju 2022.
                  
               
                     (6)
                  
                  
                     Għalhekk jenħtieġ li t-tmiem tal-mandat tal-Ġeneral Claudio GRAZIANO bħala President tal-Kumitat Militari jitmexxa ’l quddiem għall-15 ta’ Mejju 2022, u l-ħatra tal-Ġeneral Robert BRIEGER bħala President tal-Kumitat Militari jenħtieġ li titmexxa ’l quddiem għas-16 ta’ Mejju 2022.
                  
               
                     (7)
                  
                  
                     Għalhekk id-Deċiżjoni (PESK) 2021/1200 jenħtieġ li tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2021/1200 hija emendata kif ġej:
            
                        (1)
                     
                     
                        L-Artikolu 1 huwa sostitwit b’dan li ġej:
                        
                           “Artikolu 1
                           Il-mandat tal-Ġeneral Claudio GRAZIANO bħala President tal-Kumitat Militari tal-Unjoni Ewropea huwa b’dan estiż sal-15 ta’ Mejju 2022.”.
                        
                     
                  
                        (2)
                     
                     
                        L-Artikolu 2 huwa sostitwit b’dan li ġej:
                        
                           “Artikolu 2
                           Il-Ġeneral Robert BRIEGER huwa b’dan maħtur President tal-Kumitat Militari tal-Unjoni Ewropea mis-16 ta’ Mejju 2022 sal-31 ta’ Mejju 2025.”.
                        
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, il-12 ta’ Mejju 2022.
            
               
                  Għall-Kunsill
               
               
                  Il-President
               
               J.-Y. LE DRIAN
            
         
         
            (1)  ĠU L 27, 30.1.2001, p. 4.
         
            (2)  Id-Deċiżjoni tal-Kunsill (PESK) 2018/297 tal-20 ta’ Frar 2018 li taħtar il-President tal-Kumitat Militari tal-Unjoni Ewropea (ĠU L 56, 28.2.2018, p. 33).
         
            (3)  Id-Deċiżjoni tal-Kunsill (PESK) 2021/1200 tad-19 ta’ Lulju 2021 li testendi l-mandat tal-President tal-Kumitat Militari tal-Unjoni Ewropea u li taħtar il-President li jmiss tal-Kumitat Militari tal-Unjoni Ewropea (ĠU L 259, 21.7.2021, p. 6).